རྒན་དམ་པ་གང་ཉིད་ཀྱི་སྙན་རྩོམ་ཐོར་བུ་ཁག་ནི།ལྷག་པའི་ལྷ་མཆོག་ཚོགས་ལ་མཆོད་བསྟོད་ཨུ་དུམ་ཝ་རའི་དགའ་ཚལ་དང་།ཕྱི་ནང་གསང་གསུམ་གྱི་བརྒྱུད་པའི་བླ་མའི་གསོལ་འདེབས་སྨིན་གྲོལ་དབང་བཞིའི་སྤྲིན་ཕུང་དང་།མཚོ་མ་པང་གི་གནས་བསྟོད་བུང་བའི་མགྲིན་གླུ་དང་།བྲུ་ཞུ་སྤ་རྨེའུ་གཤེན་གྱི་བླ་མ་རྣམས་ལ་གསོལ་འདེབས་བཅས་ནི།གནས་ཆེན་ཁྱུང་ལུང་དངུལ་མཁར་།གཙང་ལྗོངས་ས་ཡི་ཐིག་ལེ་གཡས་རུ་བཀྲིས་སྨན་རིའི་འདུས་ཚོགས།གཡས་རུ་གཙང་གི་ནོར་འཛིན་གྱི་ཐིག་ལེ་དཔལ་རྒྱལ་བ་གཤེན་གྱི་གདན་ས་དར་ལྡིང་།དཔལ་གཤེན་བསྟན་གཡུང་དྲུང་གླིང་།ཨེ་ཝམ་ཆོས་ལྡན་གྱི་བླ་བྲང་།ཞང་ཞུང་གུ་གེའི་ཡུལ་ལྷ་བའུ་ལྷ་བཙན།གནས་མཆོག་མ་ཕང་གཡུ་མཚོའི་སྒྲུབ་གནས་གསེར་བྲག་བྱ་སྐྱིབས་དབེན་ཁྲོད།ཞང་ཞུང་སྤོས་རི་ངད་ལྡན་གྱི་སྒྲུབ་གནས།དྭང་ར་གཡུ་བུན།ཞང་ཞུང་དབལ་རོང་བྲག་གི་སྒྲུབ་གནས།ཏི་སེ་གངས་ཀྱི་མདུན་ཞོལ་རྫུ་འཕྲུལ་ཕུག།སྒྲུབ་གནས་བྱ་རི་གཙུག་ལྡན་རི་ཁྲོད།དྭང་ར་ཁྱུང་རྫོང་སོགས་སུ་ཐོས་བསམ་སྒོམ་གསུམ་དང་སྒྲུབ་པ་ལ་གཞོལ་བའི་སྐབས་སུ་བྲིས།